C 498/30
RO
Jurnalul Oficial al Uniunii Europene
30.12.2022
Avizul Comitetului European al Regiunilor – Către o includere structurală a orașelor și regiunilor în COP 27 a CCONUSC (2022/C 498/06)
Raportoare:
Alison GILLILAND (IE-PSE), membră a Consiliului Municipal Dublin
Document de referință:
Aviz prospectiv
RECOMANDĂRI POLITICE COMITETUL EUROPEAN AL REGIUNILOR (CoR),
Asigurarea unui răspuns rapid și pe scară largă la urgența climatică prin cuplarea eficace a măsurilor de adaptare și de atenuare prin acțiuni pe mai multe niveluri 1. este profund îngrijorat de constatările celui de-al șaselea raport de evaluare (AR6) al Grupului interguvernamental privind schimbările climatice (IPCC), care arată cum pericolele climatice au deteriorat substanțial ecosistemele din întreaga lume, confirmând, de asemenea, că multe dintre efectele schimbărilor climatice sunt deja ireversibile; ia act de datele incluse în raport, care subliniază că măsurile actuale de adaptare la schimbările climatice sunt adesea ineficace din cauza finanțării insuficiente și a planificării deficitare, care ar putea fi abordate printr-o guvernanță mai favorabilă incluziunii; 2. subliniază că rapoartele IPCC recunosc autoritățile locale și regionale (ALR) ca actori cheie în furnizarea de soluții de adaptare și atenuare; reiterează faptul că autoritățile locale și regionale sunt responsabile de punerea în aplicare a 70 % din măsurile de atenuare a schimbărilor climatice și a 90 % din măsurile de adaptare (1); subliniază că trebuie găsite soluții de către autoritățile locale și regionale și în cooperare cu acestea, ca răspunsuri directe la amenințările legate de schimbările climatice care afectează satele, orașele și regiunile lor mai largi, toate având un context climatic specific; subliniază că peste un miliard de persoane din așezări joase se confruntă cu pericole precum creșterea nivelului mării, surparea coastelor sau inundații la mareele înalte, în timp ce, la nivel mondial, 350 de milioane de locuitori din zonele urbane trăiesc sub amenințarea deficitului de apă; 3. reamintește, în acest context, acordul COP 26 de a continua eforturile de limitare a creșterii temperaturii la 1,5 oC peste nivelurile preindustriale (2), și solicită o punere în aplicare mai rapidă a acțiunilor în domeniul climei, precum și mai mult sprijin financiar și orientări pentru autoritățile locale și regionale; 4. își reiterează apelul adresat Convenției-cadru a Națiunilor Unite asupra schimbărilor climatice (CCONUSC) de a lucra în parteneriat cu Convenția ONU privind diversitatea biologică (UNCBD) și cu Programul Națiunilor Unite pentru Dezvoltare (PNUD) în vederea unui cadru coerent pentru neutralitatea climatică și reziliență, protecția biodiversității și dezvoltarea durabilă, evitând suprapunerea strategiilor; salută Declarația de la Edinburgh privind cadrul global post-2020 pentru biodiversitate (3), care oferă un exemplu de abordare incluzivă a „guvernului în ansamblu”; 5.
reafirmă rolul de lider pe care îl joacă UE, care, prin punerea în aplicare a Pactului verde european, va deveni primul continent neutru din punct de vedere climatic; subliniază importanța intensificării eforturilor UE de a realiza efectiv neutralitatea climatică până în 2050, aplicând în același timp în mod sistematic principiul de „a nu aduce prejudicii” și depunând eforturi pentru a evita dependența de carbon și scurgerile de carbon; salută calea stabilită de Legea europeană a
(1) (2) (3)
Rezoluția Comitetului European al Regiunilor „Pactul ecologic – în parteneriat cu autoritățile locale și regionale” (JO C 79, 10.3.2020, p. 1).
Pactul climatic de la Glasgow, alineatul (15).
Declarația de la Edinburgh privind cadrul global post-2020 pentru biodiversitate.